Cásique toa esta lliteratura producíase duna manera natural, ensin conciencia llingüística, ensin que naide teorizara sobrel fechu asturianu dende un puntu de vista nin provincial, nin rexonal, nin nacional. La mayor parte de los más activos intelectuales de cada momentu (que sexpresen nespañol), especialmente a partir de finales del sieglu xix, manifiesten abiertamente la so posición contraria a cualquier  rexeneración del asturianu, y la propia Universidá dUviéu nun-y empresta la más mínima atención nos cuatro sieglos dexistencia. Pa los propios escritores nasturianu esta lliteratura nun tenía la consideranza dautónoma, yera un apéndiz menor de la que se facía en castellán, una lliteratura subsidiaria.